S-799/2022

Mál þetta sem dómtekið var 3. júní sl. höfðaði Lögreglustjórinn á höfuðborgarsvæðinu með ákæru 26. apríl 2022 á hendur ákærðu H-kvk-þgf Þ-kvk-þgf, kt. 000000- 0000, [...], [...]:

I.

„Fyrir umferðarlagabrot með því að hafa miðvikudaginn 31. mars 2021, ekið bifreiðinni [...]svipt ökuréttindum og undir áhrifum áfengis (vínandamagn í blóði mældist 2,57‰ ) um Reykjanesbraut við Kaplakrika, Hafnarfirði.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa aðfaranótt föstudagsins 1. október 2021, ekið bifreiðinni [...] svipt ökuréttindum og undir áhrifum áfengis (vínandamagn í blóði mældist 0,91‰ ) um Reykjavíkurveg, Hafnarfirði.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa aðfaranótt mánudagsins 21. febrúar 2022, ekið bifreiðinni [...] svipt ökuréttindum og óhæf til að stjórna henni örugglega vegna áhrifa ávana- og fíkniefna, slævandi lyfjaog áfengis (tramadól í blóði mældist 200 ng/ml, díazepam í blóði mældist 60 ng/ml, nordíazepam í blóði mældist 300 ng/ml, oxazepam í blóði mældist 920 ng/ml og vínandamagn í blóði mældist 0,82‰ ) um Hverfisgötu við Smiðjustíg, Reykjavík.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar, skv. 99. og 101. gr. laga nr. 77/2019.“

I.

Ákærða mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Sakaferill ákærðu nær aftur til ársins 2008 en við mat á refsingu er horft til sektargerða sem ákærða undirgekkst árin 2020- 2021. Ákærða er að ítreka í annað skipti akstur undir áhrifum áfengis og akstur svipt ökurétti. Háttsemi ákærðu í ákærulið 1 átti sér stað fyrir gerð sektargerðar hjá lögreglu þann 26. apríl 2021 og verður refsing ákærðu ákveðin eftir fyrirmælum 78. gr. almennra hegningarlaga nr. 19/1940. Með hliðsjón af sakarefni málsins og með vísan til 77. gr. og 78. gr. almennra hegningarlaga þykir refsing ákærðu hæfilega ákveðin fangelsi í 90 daga. Með vísan til 4. mgr. 77. gr. almennra hegningarlaga skal ákærða nú jafnframt greiða 520.000 króna sekt til ríkissjóðs og komi 28 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærðu ökurétti ævilangt frá birtingu dóms þessa að telja.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærðu gert að greiða allan sakarkostnað. Ákærða dæmist því til að greiða útlagðan kostnað vegna rannsókna á lífsýnum, samtals 258.672 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða H-kvk-nf Þ-kvk-nf sæti fangelsi í 90 daga.

Ákærða greiði jafnframt 520.000 króna sekt til ríkissjóðs og komi 28 daga fangelsi í stað sektarinnar verði hún eigi greidd innan fjögurra vikna frá uppkvaðningu dóms þessa.

Ákærða er svipt ökurétti ævilangt frá birtingu dóms að telja.

Ákærða greiði 258.672 krónur í sakarkostnað.

Ó-kk-nf E-kk-nf J-kk-nf